વિરોધપક્ષના નેતા પરેશભાઇ ધાનાણીએ જણાવ્યું હતું કે, પાટીદારોએ ગામ વસાવવાનું કામ કર્યુ છે, પાટીદારના વ્યવહારથી અઢારેય વર્ણ રાજી છે. ચૂંટણીમાં મશીન નહીં પણ માણસ ખોટકાયા હતા, પ્રચારને સુધારવાની જરૂર છે. પ્રચારમાં હુંપણાની દિવાલ તોડી જોડવાનું કામ કરીએ. વિજ્ઞાન અને ટેકનોલોજીનો વિકાસ કોંગ્રેસના રાજમાં થયો છે. આપણે જેની પણ સાથે રહીએ વિશ્વાસ અને સમર્પણ સાથે રહીએ સરદાર હોવું જરૂરી છે દેખાવું નહી. અસલી સરદારે જોડવાનું કામ ક્યુ છે. નકલી સરદારે તોડવાનું કામ કર્યુ છે.પાટીદાર વિકાસ કોંગ્રેસ મંચના પ્રમુખ કિરિટભાઇ પટેલે જણાવ્યુ હતુ કે, ભાજપ પાસે લીડર ન હોઇ સરદારના નામે એકતા યાત્રા કાઢી પાટીદારોને છેતરવા નીકળ્યા છે. જેથી યાત્રાનો ફિયાસ્કો થઇ રહયો છે.